”Il-familja imsejsa fuq ir-rabta dejjiema bejn raġel wieħed u mara waħda”, saħaq dan l-Isqof Charles J. Scicluna. Fl-omelija f’jum il-Milied, l-Arċisqof Scicluna aċċentwa l-importanza tal-familja, fejn ġab eżempju bl-immaġni tal-familjam mqaddsa, b’Alla jħejji pjani mportanti għall-”omm li nislitu u r-raġel tagħha Ġużeppi li Alla għażlu biex irabbi, flimkien mal-omm, it-tarbija ta’ Marija”. Żied jgħid filwaqt li t-tnissil ta’ Ġesù kien bla s-sehem ta’ raġel, madanakollu ”ma riedx li l-istess Iben bħala bniedem ikun imrobbi m igħajr is-sehem ta’ raġel.” Wera t-tama li t-Tarbija ħelwa ta’ Betlem taqlgħalna l-grazzja li min f’pajjiżna għandu s-setgħa jibni jew ifarrak ikollu għerf u għaqal biżżejjed biex jibni u mhux ifarrak il-familja.” Id-diskors sħiħ jista’ jiġi aċċessat hawn: Diskors Isqof Charles J. Scicluna